b'\n_START_ARTICLE_\nThessaliotis\n_START_PARAGRAPH_\nThessaliotis (m.kreik. \xce\x98\xce\xb5\xcf\x83\xcf\x83\xce\xb1\xce\xbb\xce\xb9\xe1\xbf\xb6\xcf\x84\xce\xb9\xcf\x82, Thessali\xc5\x8dtis) oli antiikin aikainen Thessalian maakunnan osa Kreikassa. Se k\xc3\xa4sitti Ylemm\xc3\xa4n Thessalian tasangon etel\xc3\xa4osan ja Peneios-joen yl\xc3\xa4juoksun alueen.\n_START_SECTION_\nMaantiede ja historia\n_START_PARAGRAPH_\nThessaliotis oli yksi Thessalian nelj\xc3\xa4st\xc3\xa4 tetrarkiasta eli heimoyhteis\xc3\xb6st\xc3\xa4 Pelasgiotiin, Histiaiotiin ja Fthiotiin ohella. Alue sai nimens\xc3\xa4 siit\xc3\xa4, ett\xc3\xa4 se oli Thessalian ensimm\xc3\xa4isi\xc3\xa4 alueita, jotka thessalialaiset valtasivat siirrytty\xc3\xa4\xc3\xa4n seudulle Thesprotiasta Epeiroksesta. Alueen kaupungeista merkitt\xc3\xa4vin oli Farsalos.'